समाचार एजेंसी पीटीआई के मुताबिक़, गडकरी ने कहा कि वे इस बात को पहले ही स्पष्ट कर चुके हैं कि बीजेपी के पास नेतृत्व के लिए कई दमदार लोग हैं जो वर्ष 2014 के आम चुनावों के बाद भारत का प्रधानमंत्री बनने की क़ाबिलियत रखते हैं.गडकरी का ये बयान विशेष जांच दल यानी एसआईटी की गुजरात दंगों से संबंधित उस रिपोर्ट के बाद आया है जिसमें मोदी को राहत मिलने की अटकलें लगाई जा रही हैं.सीएनएन-आईबीएन को दिए एक साक्षात्कार में गडकरी ने कहा, ''मोदी अब उन नेताओं में से एक हैं जिनमें इसकी क्षमता है. वैसे पांच-छह नेता हैं, लेकिन सही समय आने पर ही बीजेपी वर्ष 2014 के चुनाव के लिए पार्टी की ओर से प्रधानमंत्री पद का उम्मीदवार तय करेगी.''गडकरी से जब दोबारा पूछा गया तो उन्होंने ज़ोर देकर कहा, ''सौ फ़ीसदी, मोदी इन पांच-छह नेताओं में शामिल हैं.''गडकरी से जब ये पूछा गया कि नरेंद्र मोदी को हालिया चुनाव प्रचार के लिए क्यों नहीं बुलाया गया तो उन्होंने कहा, इस सवाल का बेहतर उत्तर मोदी ही दे सकते हैं.गडकरी ने कहा, ''हमने मोदी जी से निवेदन किया है कि उन्हें उन्हें उत्तरप्रदेश और अन्य राज्यों में चुनाव प्रचार के लिए समय निकालना चाहिए. मैं मानता हूं कि वे एक क़द्दावर नेता हैं.''